SYNEX วิ่งแรง 4% โบรกฯ แนะซื้อเป้า 20 บ. คาดกำไรปีนี้โตสนั่น-P/E ต่ำ
SYNEX วิ่งแรง 4% โบรกฯ แนะซื้อเป้า 20 บ. คาดกำไรปีนี้โตสนั่น-P/E ต่ำ ล่าสุด ณ เวลา 10.34 น. อยู่ที่ 13.20 บาท บวก 0.50 บาท หรือ 3.94% สูงสุดที่ 13.20 บาท ต่ำสุดที่ 12.70 บาท ด้วยมูลค่าซื้อขาย 21 ล้านบาท
11 ก.ย. 2561

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 10.34 น. อยู่ที่ 13.20 บาท บวก 0.50 บาท หรือ 3.94% สูงสุดที่ 13.20 บาท ต่ำสุดที่ 12.70 บาท ด้วยมูลค่าซื้อขาย 21 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” SYNEX ราคาเป้าหมาย 20 บาท โดยวันนี้มีประชุม Opp Day ของทั้งกลุ่ม TKS ซึ่งคาดว่าผู้บริหาร SYNEX จะสร้างความเชื่อมั่นให้กับตลาดได้มากขึ้นว่า แนวโน้มครึ่งปีหลังจะกลับมาโตแรง ด้วยเงื่อนไข (1) ฐานครึ่งปีหลังปี 2560 ที่ต่ำมาก (2) มีสินค้าใหม่เข้ามาขายมากขึ้น โดยเฉพาะกลุ่ม Apple (3) ไม่มีค่าใช้จ่ายพิเศษทั้งกลับรายการของ BAF และกำไรจาก Fx ที่ลดลงเหมือนไตรมาส 2/61 แลลยังคาดกำไรทั้งปีนี้โต 20% เมื่อเทียบจากปีก่อน เป็น 750 ล้านบาท PE ปี 60 ยังต่ำเพียง 13 เท่า เทียบกับค่าเฉลี่ย 5 ปีย้อนหลังที่ 16 เท่า